hotchpotch/miracl-hf-unified huggingface dataset:
মেঘ বলেছে যাব যাব
মেঘ বলেছে যাব যাব হুমায়ূন আহমেদের একটি উপন্যাস। উপন্যাসটি ১৯৯৭ সালের বইমেলায় প্রথম প্রকাশিত হয়। ১৯৯৭ সালে অবসর প্রকাশনা বইটি প্রকাশ করে।
পরবর্তীতে অন্যপ্রকাশ থেকে প্রকাশিত হুমায়ূন আহমেদের হাতে পাঁচটি নীলপদ্ম নামক উপন্যাস সংকলনেও মেঘ বলেছে যাব যাব উপন্যাসটি প্রকাশিত হয়।
হাসান একজন বেকার। তবে পুরো পুরি নয়। কোটিপতি হিশামুদ্দিনের জীবনী সে লিখছে। প্রতি বুধবারে হিশামুদ্দিন সাহেব হাসানকে এক ঘণ্টা করে জীবনী বলবেন বলে কথা হয়েছিল। প্রতি ঘণ্টা ৬০০ টাকা হিসেবে দেওয়ার কথা থাকলেও হিশামুদ্দিন সাহেব কখনো তাকে এক ঘণ্টা সময় দেন না। তবে হিশামুদ্দিন সাহেব হাসানকে অনেক পছন্দ করতেন।
একসময় তিতলীদের পাশের বাসায় থাকত হাসানের পরিবার। সেই থেকে তাদের পরিচয়। পরে একে অপরকে ভালোবেসে ফেলে তারা। তবে হাসান বেকার হওয়ায় তিতলীর বাবা মতিন সাহেব ব্যপারটা পছন্দ করত না। 
হাসানের বড় ভাই তার অফিসের এক বিধবা কলিগের সাথে সম্পর্কে জড়িয়ে পরে। এক পর্যায়ে তার স্ত্রী রীনা তা জানতে পারে। পরে সে তারেককে ছেড়ে চলে যায়। কিন্তু তারেকের জীবনে যেন কোনো পরিবর্তন আসে না। সে নিজেকে যেন ভারমুক্ত মনে করতে থাকে। 
এক পর্যায়ে হিশামুদ্দিন সাহেব মারা যান। তার আগে চিত্রলেখা আর হাসানের পরিচয় করিয়ে দিয়ে যান। চিত্রলেখা জানত তার বাবা হাসানকে অনেক পছন্দ করে। 
তিতলীদের আর্থিক অবস্থা ভালো ছিল না। তাদের সংসার চলত তিতলীর ফুফুর দেওয়া টাকায়। একসময় তিতলীর ফুফু তার জন্য সম্বন্ধ নিয়ে আসে এক পর্যায়ে শওকত নামের ছেলের সাথে বিয়ে হয়ে যায় তিতলীর। কিন্তু তিতলী সব কিছু ভুলে যায় না সে ভুলতে পারে না হাসানকে। তার স্বামী শওকতের সাথে তার যেন এক স্নায়ু যুদ্ধ চলতে থাকে। কোনো এক কালো মেঘে ঢেকে যায় শওকত আর তিতলীর জীবন। যেটুকু কথা না বললেই নয় শুধু সে টুকু কথা বলে সে শওকতের সাথে। 
চিত্রলেখা তার বাবার অফিসে বসতে শুরু করে। সেখানেও নানা সমস্যার মুখোমুখি হতে হয় তাকে। 
একসময় নেপাল বেড়াতে যায় তিতলী আর শওকত। সেখানে এক সকালে নিজেকে শওকতের কাছে বিলিয়ে দেয় তিতলী। 
অন্যদিকে হাসানের ব্রেন টিউমার ধরা পরে।
মুসাখেল
মুসাখেল (), পাকিস্তানের বেলুচিস্তান প্রদেশের বেলুচিস্তান জেলার একটি শহর ও ইউনিয়ন পরিষদ। শহরটি মূলত পাহাড়ী অঞ্চল এবং সবুজ মিশ্রিত এলাকা। যাহোক, কান্দাহার এবং উত্তর বেলুচিস্তানের ইতিহাস অধ্যয়ন করে মুসাখেল সম্পর্কে কিছু জানা যায়।
১৯০৫ সালে মুসাখেল তহসিলের ৬১টি গ্রাম ছিল এবং ১৯০১ সালের আদমশুমারি অনুযায়ী মোট জনসংখ্যা ছিল ১৫,৫৩৭ জন ( যার মধ্যে ৮,৩৭৪ জন পুরুষ এবং ৭,১৬৩ জন নারী) ছিল। প্রধান উপজাতিদের মধ্যে রয়েছে: ইসত আফগান (১,৯৪১); জাফর আফগান (১,০২৬); পানরি আফগান (১০,১৪৪) মুসাখেল বংশ (৯,৭৪৮) প্রধান বিভাগগুলি ছিল বেলখেল (৭,৬৬২) এবং লাহারজাই (২,০৮৬); এবং সৈয়দ (২৭১) জন এর মত।
মুজাফারপুর জানুবি
মুজাফারপুর জানুবি (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গ্রামটি মিয়ানওয়ালী তহসিলের ইউনিয়ন পরিষদ (প্রশাসনিক উপবিভাগ) হিসাবে কাজ করে থাকে। এই গ্রামের পুরনো নাম ছিল চৌর ওয়ালা। প্রাক্তন সংসদ সদস্য খান বাহাদর মালিক মুজাফফর খানের সম্মাননায় পাকিস্তানের সরকার এই গ্রামের নাম পরিবর্তন করে চুরওয়াল থেকে মুজফফরপুর (মুজাফারপু গ্রাম) নামে নামকরণ করেন।
উমাপ্রসাদ মুখোপাধ্যায়
উমাপ্রসাদ মুখোপাধ্যায় (১২ই অক্টোবর,১৯০২ - ১৯৯৭), একজন বিশিষ্ট ভারতীয় বাঙ্গালি সাহিত্যিক, যাঁর প্রধান বিচরণক্ষেত্রটি হল বাংলা সাহিত্যের অপেক্ষাকৃত উপেক্ষিত একটি ধারা, ভ্রমণ-কাহিনী। তাঁর রচিত মণিমহেশ নামক ভ্রমণকাহিনীর জন্যে, ১৯৭১ সালে, তিনি সাহিত্য অকাদেমি পুরস্কার জয় করেন।
উমাপ্রসাদের জন্ম ইংরাজি ১৯০২ সালের ১২ই অক্টোবর (বাংলা ১৩০৯ সালের ২৬শে আশ্বিন) বিজয়াদশমীর দিন; কলকাতার ভবানীপুর অঞ্চলের রসা রোডের বিখ্যাত মুখোপাধ্যায় বাড়ির দোতলার একটি ঘরে। তাঁর পিতা ছিলেন প্রখ্যাত শিক্ষাবিদ বাংলার বাঘ আশুতোষ মুখোপাধ্যায় এবং মাতা ছিলেন যোগমায়া দেবী। আশুতোষ এবং যোগমায়ার সাতটি সন্তানের মধ্যে তিনি ছিলেন তৃতীয়। বিজয়াদশ্মীর দিন জন্ম বলে, তাঁর ডাকনাম ছিল বিজু। মা যোগমায়া দেবী ছিলেন অত্যন্ত সুন্দরী এবং সুরুচি সম্পন্না প্রগতিশীলা নারী, যাঁর প্রভাব অবধারিতভাবেই পড়েছিল সমস্ত সন্তানদের উপরে।।
শৈশবে উমাপ্রসাদ অত্যন্ত সুশ্রী দেখতে হলেও, তাঁর শরীর স্বাস্থ্য ভালো ছিল না; ৫ বছর বয়সে টাইফয়েডে আক্রান্ত হন তিনি। শিশুকাল থেকেই লেখক ছিলেন মেধাবী, অন্তর্মুখী, পশুপ্রেমী এবং দরদী মনের মানুষ। তা৬র ছেলেবেলার বিবরণ পাওয়া যায় তাঁর রচিত প্রবন্ধ "আমার ছেলেবেলা" তে। হাতেখড়ির পরে, বাড়ির বিশাল লাইব্রেরীতেই শুরু হয় উমাপ্রসাদের প্রথম পাঠ। তাঁর প্রথম শিক্ষক ছিলেন প্রিয়নাথ বসু এবং মহেন্দ্রনাথ মুখোপাধ্যায়। 
সাত বছর বয়সে ভবানীপুর মিত্র ইন্স্টিটিউশনে শুরু হয় তার প্রথাগত শিক্ষাজীবন। ১৯১৯ সালে উমাপ্রসাদ এন্ট্রান্স পরীক্ষায় উত্তীর্ণ হন প্রথম বিভাগে দ্বিতীয় সর্বোচ্চ নাম্বার পেয়ে। এরপর ১৯২১ সালে প্রেসিডেন্সী কলেজ থেকে আই এ পরীক্ষায় প্রথম স্থান লাভ করেন। এই পরীক্ষায় বাংলা রচনায় দক্ষতার জন্যে বঙ্কিমচন্দ্র রৌপ্য পদক এবং দ্বিজেন্দ্রলাল রায় বৃত্তি ও পারিতোষিক, ভাষা ও অঙ্কে ভালো নম্বরের জন্যে ডাফ বৃত্তি, ইংরাজি ও অঙ্কের জন্যে সারদাপ্রসাদ পুরস্কার এবং পরীক্ষায় প্রথম হওয়ার জন্যে স্টিফেন বিনে পদকপ্রাপ্ত হন। এরপর ঐ কলেজ থেকেই ১৯২৩ সালে ইংরাজিতে অনার্স সহ বি এ পাশ করেন প্রথম বিভাগে প্রথম স্থান অর্জন করে। এরপরে ১৯২৫ সালে "প্রাচীন ভারতীয় ইতিহাস ও সংস্কৃতি" বিষয়ে প্রথম শ্রেণীতে দ্বিতীয় স্থান অধিকার করে এম এ পাশ করেন কলকাতা বিশ্ববিদ্যালয় থেকে। এরপর আইন পড়া শুরু করেন এবং ১৯২৮ সালে বি এল পরীক্ষায় প্রথম বিভাগে সপ্তম স্থান অধিকার করেন।
এরপর আইন কলেজে অধ্যপনা শুরু করেন। অত্যন্ত আত্মগম্ভীর কিন্তু রসবোধে পূর্ণ লেখক্ আজীবন ছিলেন কর্তব্যনিষ্ঠায় অবিচল এবং অত্যন্ত নিয়মানুবর্তি ব্যাক্তিত্ব। তার প্রখ্যাত ছাত্রদের মধ্যে অন্যতম প্রাক্তন ভারতীয় শিক্ষামন্ত্রী প্রতাপ চন্দ্র চন্দ্র এবং সাংবাদিক অরুণ বাগচী। অধ্যাপনা ছাড়াও আইনজ্ঞ হিসেবেও বেশ কয়েকটি প্রতিষ্ঠানে কাজ করেছেন তিনি। আলিপুর কোর্ট, বিড়লা কোম্পানীর লিগ্যাল আডভাইসার, বেঙ্গল লাইব্রেরির অর্থ দপ্তরের কাউন্সিল মেম্বার, চেয়ারম্যান, লিকুইডেটার এবং কলকাতা বিশ্ববিদ্যালয়ের ম্যট্রিকুলেশন পরীক্ষার ট্যাবুলেটর হিসেবেও দীর্ঘদিন কর্মরত ছিলেন তিনি। 
ভ্রমণ এবং পড়াশোনার পাশাপাশি খেলাধূলা নিয়েও তার উতসাহ ছিল দেখার মত। তিনি বেঙ্গল লন টেনিস আসোশিয়েশনের সাথে যুক্ত ছিলেন এবং নিজে একজন টেনিস খেলোয়াড় ছিলেন। এছাড়াও ১৯৩২ সালে রেফারি ট্রেনিং নিয়ে পাশ করেন আই এফ এ থেকে এবং পরবর্তীকালে রেফারি আসোশিয়েশনের সদস্য ছিলেন তিনি। এছাড়াও কলকাতা বিশ্ববিদ্যালয়ের রোয়িং ক্লাবের প্রতিষ্ঠাতা ছিলেন তিনি।
মুজাফারপুর শুমালি
মুজাফারপুর শুমালি (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গ্রামটি মিয়ানওয়ালী তহসিলের ইউনিয়ন পরিষদ (প্রশাসনিক উপবিভাগ) হিসাবে কাজ করে থাকে। প্রাক্তন সংসদ সদস্যে খান বাহাদর মালিক মুজাফফার খানের সম্মানে ইউনিয়ন পরিষদটির নাম মুজাফফারপুর শুমালী নামে নামকরণ করা হয়। এই গ্রামের মূলত জমেন্ডার ভচরের বংশধরদের বাসিন্দারা বসতি লক্ষ্য করা যায়।
বিজয় প্রসাদ
তিনি ১৯৯৬ থেকে ২০১৭ সাল পর্যন্ত মার্কিন যুক্তরাষ্ট্রে কানেক্টিক্টের হার্টফোর্ডের ট্রিনিটি কলেজের দক্ষিণ এশীয় ইতিহাসে 'জর্জ এবং মার্থা কেলনার চেয়ার' এবং আন্তর্জাতিক অধ্যয়নের অধ্যাপক ছিলেন। ২০১৩-২০১৪ সালে তিনি আমেরিকান ইউনিভার্সিটি অব বৈরুত-এর 'এডওয়ার্ড সাইদ চেয়ার' ছিলেন।
প্রসাদ পঁচিশটি গ্রন্থের রচয়িতা। ২০১২ সালে "আরব স্প্রিং, লিবিয়ান উইন্টার", "আঙ্কেল স্বামী:সাউথ এশিয়ান্স ইন আমেরিকা টুডে-"সহ তার পাঁচটি বই প্রকাশিত হয়েছিল। তাঁর বই "দ্য ডার্কার নেশনস: এ পিপলস হিস্ট্রি অফ দ্য থার্ড ওয়ার্ল্ড" (২০০৭) ২০০৮ সালে এশিয়ান আমেরিকান রাইটারস ওয়ার্কশপের সেরা মননশীল বই হিসেবে নির্বাচিত হয়েছিল এবং ২০০৯ সালে এটি মুজফফর আহমেদ বুক অ্যাওয়ার্ড জিতেছিল। ২০১৩ সালে তার "দ্য পুরার নেশনস: এ পসিবল হিস্ট্রি অফ দ্য গ্লোবাল সাউথ" প্রকাশিত হয়। তার সাম্প্রতিক বই "রেড স্টার ওভার দ্য থার্ড ওয়ার্ল্ড" (২০১৭)।
প্রসাদ একজন সাংবাদিক যিনি "ফ্রন্টলাইন", "দ্য হিন্দু" ইত্যাদি পত্রিকার জন্য লিখেন। প্রতি শুক্রবার তিনি প্রগতিশীল ভারতীয় সংবাদ পোর্টাল "নিউজক্লিক-"এর জন্য "র‍্যাডিকাল জার্নি" (বিপ্লবী অভিযাত্রা) নামে একটি কলাম লিখেন।
২০১৫ সালে নতুন দিল্লি ভিত্তিক প্রকাশনা সংস্থা লেফটওয়ার্ড বুকস-এর প্রধান সম্পাদক হিসাবে প্রসাদ যোগদান করেন। তিনি ইসরাইলকে বিদ্যায়তনিক ও সাংস্কৃতিক বয়কটের জন্য প্রচারাভিযান, 'ইউএস ক্যাম্পেইন ফর দ্য একাডেমিক এন্ড কালচারাল বয়কট অফ ইসরাইল'-এর উপদেষ্টা পরিষদের সদস্য।
নমল
নমল (), পাকিস্তান ও পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। শহরটি ৩২°৪০'১০এন৭১°৪৮'৪৫ই দ্রাঘিমাংশে অবস্থান করছে।
পাইখেল
পাইখেল পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের একটি অন্যতম অঞ্চল হিসেব পরিচালিত হয়ে থাকে এবং ৩২°৪৭'১৬এন৭১°৩৫'৮ই দ্রাঘিমাংশে অবস্থান করছে।
পাইখেল উপজাতির মূলত নিয়াজি পাঠান সম্প্রদায়ের একটি উপ-শাখা হিসেবে পরিচিত। তবে এই উপজাতি সম্প্রদায়ের লোকজনেরা পাইখেল শহরে বাস করতেন। উপজাতিটির পূর্বপুরুষ পাই খান নিয়াজির উপর ভিত্তি করে সম্প্রদায়টি গঠিত হয়েছিল। তার তিন ভাই ছিলেন, সুলতান খেল, বোরি খান এবং অারেকজন গুল খান।
ইয়ান অবলাক
ইয়ান অবলাক (জন্ম ৭ জানুয়ারি, ১৯৯৩) একজন স্লোভেনিয়ান পেশাদার ফুটবলার যিনি স্প্যানিশ ক্লাব আতলেতিকো মাদ্রিদ ও স্লোভেনিয়ার জাতীয় দলের গোলরক্ষক হিসেবে খেলেন ।
১৭ বছর বয়সে পর্তুগীজ ক্লাব বেনফিকার জন্য অবলাক স্বাক্ষর করেন এবং ২০১৩-১৪ মৌসুমে ঘরোয়া আসরে জয়ী দলের অংশ হন । এরপর তিনি ১৬ মিলিয়ন ইউরো -এ, লা লিগায় তার সবচেয়ে দামী গোলরক্ষক হয়ে ওঠেন । ২০১৫-১৬ সালে তিনি সর্বকালের সেরা গোলরক্ষক রিকার্ডো জামোরা ট্রফি জয় করেন এবং ১৮ গোল করে সর্বকালের রেকর্ড কম করেন । পরের দুই মৌসুমে তিনি আবার পুরস্কার জিতেছেন । ওবলাক তার ক্লাবের সাথে সঙ্গতিপূর্ণ পারফরমেন্স অনুসরণ করে ২০১৭ এবং ২০১৮ বল্ন দি অর পুরষ্কার এর জন্য মনোনীত হয়েছিলেন ।
রাজধানী ক্লাবের জন্য ১৭৫ বেশি সময় ধরে, অবলাক এই ক্লাবের সাথে তিনটি প্রধান শিরোপা জিতেছে, যার মধ্যে রয়েছে ২০১৮ উয়েফা সুপার কাপ, যা শহর প্রতিদ্বন্দ্বী রিয়াল মাদ্রিদের কাছে পরাজিত করে ।
২০১২ সালে স্লোভেনিয়ার বংশোদ্ভূত অবলাক তার সিনিয়র আন্তর্জাতিক অভিষেক করেন ।
রিয়াল, দ্য মুভি
রিয়াল, দ্য মুভি স্পেনীয় ফুটবল ক্লাব রিয়াল মাদ্রিদ ফুটবল ক্লাব নিয়ে বোর্হা মান্সো কর্তৃক পরিচালিত একটি চলচ্চিত্র।২৫ আগস্ট ২০০৫ সালে, এস্তাদিও সান্তিয়াগো বার্নাব্যুতে চলচ্চিত্রটি প্রথম প্রদর্শন করা হয়।
চলচ্চিত্রের মাধ্যমে ক্লাবটির ইতিহাস তুলে ধরা হয়।
জামালপুর বিধানসভা কেন্দ্র
জামালপুর (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৬২ নং জামালপুর বিধানসভা (এসসি) কেন্দ্রটি জামালপুর সমষ্টি উন্নয়ন ব্লক এবং মগরা গ্রাম পঞ্চায়েত রায়না-১ সমষ্টি উন্নয়ন ব্লক গুলির অন্তর্গত।
জামালপুর বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি বর্ধমান লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, নির্দলের সমর হাজরা জামালপুর (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শঙ্করচন্দ্র মল্লিককে পরাজিত করেন। ২০০১ সালে সিপিআই (এম) এর সমর হাজরা তৃণমূল কংগ্রেসের অজয় ​​প্রামাণিককে, ১৯৯৬ সালে কংগ্রেসের বৈদ্যনাথ দাসকে এবং ১৯৯১ সালে কংগ্রেসের অজয় ​​প্রামাণিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭, ১৯৮২ সালে নির্দলের সুনিল সাঁত্রা কংগ্রেসের পূর্নজয় প্রামাণিককে পরাজিত করেন। এমএফবি এর সুনিল সাঁত্রা ১৯৭৭ সালে আইসিএসের পূর্নজয় প্রামাণিককে পরাজিত করেন।
১৯৭২ সালে কংগ্রেসের পূর্নজয় প্রামাণিক জয়ী হন। ১৯৭১ সালে এমএফবি এর কালিপদ দাস জয়ী হন। ১৯৬৯ সালে বাংলা কংগ্রেসের বাসুদেব প্রামাণিক জয়ী হন। ১৯৬৭ সালে কংগ্রেসের পূর্নজয় প্রামাণিক জয়ী হন। ১৯৬২ সালে কংগ্রেসের মৃত্যুঞ্জয় প্রামাণিক জয়ী হন। এর আগে আসন বিদ্যমান ছিল না।
পিপলান
লিয়াকাতাবাদ (), পূর্বে পরিচিত ছিল পিপলান নামে (), পাকিস্তানের পাঞ্জাব প্রদেশের মিয়ানওয়ালী জেলার পিপলান তহসিলে অবস্থিত একটি শহর ও ইউনিয়ন পরিষদ। Iশহরটি প্রায় ৫২ কিমি (রাস্তা) নিয়ে জেলা রাজধানী মিয়ানওয়ালী থেকে উত্তরে অবস্থান করছে। অন্যান্য অনেক শহরের মধ্যে পিপলান শহরও পরিবেষ্টিত শহর হিসেবে পরিচিত। নিম্নে তুলে ধরা হলঃ
দক্ষিণে মুসা ওয়ালী মাথা, চরকিন, ঝনবীর ও কালুর কোট, দক্ষিণে জাল, দোয়াবা, অলুওয়ালী, চক নং ৫ ডিবি, পূর্বে কুন্দিয়ান ও মিয়ানওয়ালী, হেরোনি ও হাফিজ ওয়ালা এবং পশ্চিমে সিন্ধু নদী অবস্থান করছে।
2.^ http://election.result.pk/malik-shahzad-iqbal-election-result-2018/
১৯৮৮ স্পেনীয় সুপার কাপ
১৯৮৮ স্পেনীয় সুপার কাপ স্পেনীয় ফুটবল প্রতিযোগিতা স্পেনীয় সুপার কাপের একটি আসর, যেটি ১৯৮৮ সালের ২১শে সেপ্টেম্বর হতে ২৯শে সেপ্টেম্বর তারিখ পর্যন্ত আয়োজিত হয়েছিল। এই ম্যাচে ১৯৮৭–৮৮ স্পেনীয় কাপ বিজয়ী বার্সেলোনা এবং ১৯৮৭–৮৮ লা লিগা বিজয়ী রিয়াল মাদ্রিদ মুখোমুখি হয়েছিল, যেখানে রিয়াল মাদ্রিদ সামগ্রিকভাবে ৩–২ গোলে জয়লাভ করেছিল।
অ্যালান আলডা
অ্যালান আলডা (; জন্ম: আলফোনসো জোসেফ দাবরুজ্জো, ২৮ জানুয়ারি ১৯৩৬) হলেন একজন মার্কিন অভিনেতা, পরিচালক, চিত্রনাট্যকার, কৌতুকাভিনেতা ও লেখক। টেলিভিশনে কাজের জন্য তিনি ছয়টি এমি পুরস্কার ও ছয়টি গোল্ডেন গ্লোব পুরস্কার অর্জন করেছেন। ২০০৪ সালে জীবনীমূলক "দি অ্যাভিয়েটর" চলচ্চিত্রে অভিনয় করে তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
আলডা যুদ্ধভিত্তিক টেলিভিশন ধারাবাহিক "ম্যাশ" (১৯৭২-১৯৮৩)-এ হকআই পিয়ার্স চরিত্রে অভিনয় করে খ্যাতি অর্জন করেন। তার অভিনীত অন্যান্য টেলিভিশন কর্মগুলো হল "সায়েন্টিফিক আমেরিকান ফ্রন্টিয়ার্স", "দ্য ওয়েস্ট উইং", এবং "থার্টি রক"। তার উল্লেখযোগ্য চলচ্চিত্রগুলো হল "সেম টাইম, নেক্সট টাইম" (১৯৭৮) ও "ক্রাইমস অ্যান্ড মিসডেমিনর্স" (১৯৮৯)। তিনি ১৯৮১ সালের "দ্য ফোর সিজনস্‌" চলচ্চিত্র পরিচালনা করে সফলতা অর্জন করেন।
টেলিভিশনে অবদানের জন্য ১৯৯৪ সালে টেলিভিশন হল অব ফেমে তার নাম অন্তর্ভুক্ত করা হয়। ২০১৯ সালে স্ক্রিন অ্যাক্টরস গিল্ড তাকে আজীবন সম্মাননা পুরস্কার প্রদান করে।
জঁ-ক্লেয়ার তোদিবো
জঁ-ক্লেয়ার তোদিবো (জন্ম: ৩০ ডিসেম্বর  ১৯৯৯) একজন ফরাসি ফুটবলার যিনি ফরাসি ক্লাব "এফসি তুলুজ" এর হয়ে  সেন্টার ব্যাক অথবা ডিফেন্সিভ মিডফিল্ডার হিসেবে খেলে থাকেন।
তোদিবোর ফুটবলার জীবনের হাতেখড়ি হয় ফরাসি ক্লাব "এফসি লি লিলা"তে। ২০১৬ সালে তোদিবো আরেক ফরাসি ক্লাব "তুলুজ এফসি" তে যোগ দেন। "তুলুজ বি" এর হয়ে তোদিবোর পেশাদার ফুটবলার জীবন শুরু হয় ২০১৭ সালে। ২০১৮ সালে তিনি তুলুজের মূল দলের সাথে যুক্ত হন। ২০১৯ সালের জুলাইতে তোদিবো বার্সেলোনায় যোগদান করেন।
ব্রংকিওলিটিস
ব্রংকিওলিটিস is blockage of the small airway in the lungs due to a viral infection. It usually only occurs in children less than two years of age. Symptoms may include fever, cough, runny nose, wheezing, and breathing problems. More severe cases may be associated with nasal flaring, grunting, or the skin between the ribs pulling in with breathing. If the child has not been able to feed properly, signs of dehydration may be present.
লু অয়ার্স
লু অয়ার্স () নামে পরিচিত তৃতীয় লুইস ফ্রেডরিক অয়ার্স (; ২৮ ডিসেম্বর ১৯০৮ - ৩০ ডিসেম্বর ১৯৯৬) ছিলেন একজন মার্কিন অভিনেতা। তিনি ৬৫ বছরের অধিক সময় চলচ্চিত্র ও টেলিভিশনে অভিনয় করেছেন। তিনি "অল কোয়ায়েট অন দ্য ওয়েস্টার্ন ফ্রন্ট" (১৯৩০) চলচ্চিত্রে জার্মান সৈনিক পল বাউমার চরিত্রে এবং নয়টি চলচ্চিত্রে ডক্টর কিলডের চরিত্রে অভিনয়ের জন্য সর্বাধিক পরিচিত। তিনি "জনি বেলিন্ডা" (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৭৫ সালে "কুং ফু" টেলিভিশন ধারাবাহিকে অভিনয় করে নাট্যধর্মী বা হাস্যরসাত্মক ধারাবাহিকে সেরা একক পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।
আফসান চৌধুরী
আফসান চৌধুরী (জন্ম ১৬ ফেব্রুয়ারি ১৯৫২) একজন বাংলাদেশি গবেষক, কলাম লেখক ও সাংবাদিক। বাংলাদেশের মুক্তিযুদ্ধভিত্তিক সাহিত্যে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।
আফসান চৌধুরী ১৯৫২ সালের ১৬ ফেব্রুয়ারি ঢাকায় জন্মগ্রহণ করেন। শিক্ষাজীবনে ঢাকা বিশ্ববিদ্যালয়ের ইতিহাসে বিভাগ থেকে উচ্চতর ডিগ্রি অর্জন করার পর তিনি সাংবাদিকতার মাধ্যমে কর্মজীবন শুরু করেন। সাংবাদিকতা জীবনে তিনি বাংলাদেশের ইংরেজি সাময়িকী ঢাকা কুরিয়ার, ইংরেজি দৈনিক দ্য ডেইলি স্টার ও বিবিসিতে কাজ করেন। পরবর্তীতে তিনি শিক্ষকতায় পেশায় যোগ দেন এবং বর্তমানে ব্র্যাক বিশ্ববিদ্যালয়ে ইতিহাস বিভাগে শিক্ষকতা করছেন।
বাংলাদেশের স্বাধীনতা যুদ্ধে প্রামাণিক গ্রন্থ "" প্রণয়নের সময় তিনি এই প্রকল্পে কাজ করেন। এছাড়াও স্বাধীনতা যুদ্ধ নিয়ে ‘তাহাদের কথা’ নামে একটি ভিডিও প্রামাণ্যচিত্র তৈরি করেন। তার অন্যান্য উল্লেখযোগ্য গ্রন্থের মধ্যে রয়েছে:
২০১৭ সালে সাবেক সেনা কর্মকর্তা মাসুদ উদ্দিন চৌধুরী তার বিরুদ্ধে তথ্যপ্রযুক্তি আইনে আফসান চৌধুরী বিরুদ্ধে মামলা করেন। পরবর্তীতে তিনি জামিনে মুক্তি পান। এছাড়ও একই বছর, ফেসবুকে করা তার আরও একটি মন্তব্যের জন্য তাকে উকিল নোটিশ পাঠানো হয়।
জিম স্লাইট
জেমস স্লাইট (; জন্ম: ২০ অক্টোবর, ১৮৫৫ - মৃত্যু: ৯ ডিসেম্বর, ১৯৩০) ভিক্টোরিয়ার অ্যাশবি এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন জিম স্লাইট। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৭৪ থেকে ১৮৮৮ সময়কালে ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার পক্ষে খেলেছিলেন। তবে রাজ্যদলের সাফল্যের প্রতিচিত্র এখানে মেলে ধরতে পারেননি তিনি। ১৮৮২-৮৩ মৌসুমে সাউথ মেলবোর্নের পক্ষে ২৭৯ রান তুলেছিলেন। অদ্যাবধি তাঁর এ সংগ্রহটি ক্লাব রেকর্ডরূপে টিকে আছে স্ব-মহিমায়।
১৮৮০ সালে একটিমাত্র টেস্টে অংশগ্রহণের সুযোগ পেয়েছিলেন তিনি। ৬ সেপ্টেম্বর, ১৮৮০ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তাঁর।
১৮৮০ সালে অস্ট্রেলিয়া দলের সাথে ইংল্যান্ড গমন করেন। প্রথম টেস্টে অংশগ্রহণ করার সুযোগ পান। তবে, বাদ-বাকি সময়টুকুতে অসুস্থতাজনিত কারণে মাঠে অনুপস্থিত থাকতে বাধ্য হন।
ক্রিকেটের পাশাপাশি অস্ট্রেলীয় রুলস ফুটবলেও দক্ষতার স্বাক্ষর রেখেছিলেন। ভিক্টোরিয়া ফুটবল অ্যাসোসিয়েশনে (ভিএফএ) সাউথ মেলবোর্ন ফুটবল ক্লাবে খেলেছেন। এছাড়াও মাঠে আম্পায়ারের দায়িত্ব পালন করতেন তিনি। ১৮৭৯ সালে আন্তঃরাজ্যীয় রুলস খেলার প্রথমটিতে আম্পায়ার হিসেবে খেলা পরিচালনা করেছিলেন তিনি।
৯ ডিসেম্বর, ১৯৩০ তারিখে ভিক্টোরিয়ার ইলস্টার্নউইকে ৭৫ বছর বয়সে জিম স্লাইটের দেহাবসান ঘটে।
ভারতের শহুরে রেল পরিবহন ব্যবস্থা
ভারতের শহুরে রেল পরিবহন ব্যবস্থা শহরতলি রেল, দ্রুতগামী গণপরিবহন ব্যবস্থা, মনোরেল, হালকা রেল এবং ট্রাম ব্যবস্থাগুলি নিয়ে গঠিত।
বর্তমানে ভারতের দশটি শহরে ১১ টি কার্যকর দ্রুতগামী গণপরিবহন ('মেট্রো' নামেও পরিচিত) ব্যবস্থা রয়েছে। ২০১৮ সালের সেপ্টেম্বরে ভারতের ৫১৫ কিলোমিটারের (৩২০ মাইল) ওপরে মেট্রো লাইন এবং ৩৮১ টি মেট্রো স্টেশন রয়েছে। আরো ৫০০+ কিমি লাইন নির্মাণাধীন রয়েছে। ভারতে মেট্রো রেল লাইন প্রধানত স্ট্যান্ডার্ড গেজ রেলপথ নিয়ে গঠিত হয়। কলকাতা মেট্রো এবং দিল্লি মেট্রোর মতো প্রকল্পগুলি তাদের প্রাথমিকতম লাইনগুলির জন্য ব্রডগেজ গেজ রেলপথ ব্যবহার করেছিল তবে ভারতে নতুন প্রকল্পগুলিতে স্ট্যান্ডার্ড গেজে রোলিং স্টক স্ট্যান্ডার্ড গেজ রেলপথের জন্য আমদানি করা হয়েছে।
ভারতে প্রথম দ্রুতগামী গণপরিবহন ব্যবস্থা হল কলকাতা মেট্রো, যা ১৯৮৪ সালে যাত্রী পরিবহন শুরু করে। দিল্লি মেট্রো সমগ্র দেশের মধ্যে বৃহত্তম মেট্রো রেল নেটওয়ার্ক গঠন করেছে। ২০১৯ সালের ২৫ জানুয়ারি নয়ডা মেট্রোটি ভারতের নবীনতম মেট্রো হিসাবে খোলা হয়।
২ ফেব্রুয়ারী ২০১৪ সালে চালু হওয়া মুম্বাই মনোরেল স্বাধীন ভারতে দ্রুতগতির পরিবহনের জন্য ব্যবহৃত প্রথম কার্যক্ষম মনোরেল ব্যবস্থা। [64] অন্যান্য ভারতীয় শহরে পরিকল্পনার বিভিন্ন পর্যায়ে মেট্রোর ফিডার ব্যবস্থা হিসাবে মনোরাইল প্রকল্প রয়েছে।মনোরেলের মতো, লাইট রেলকে মেট্রো ব্যবস্থাগুলির জন্য ফিডার সিস্টেম হিসাবেও বিবেচনা করা হয়। দিল্লি এবং কলকাতায় দুটি হালকা রেল প্রকল্প যথাক্রমে প্রস্তাবিত হয়েছে। ভারতে হালকা রেলগুলির মোট ৬৮ টি স্টেশন থাকবে।ট্রেন ছাড়াও ১৯ শতকের শেষের দিকে অনেক শহরে ট্রাম চালু করা হয়েছিল, তবে প্রায় সবগুলিই পর্যায়ক্রমে পর্যবসিত হয়েছিল। কলকাতায় ট্রাম বর্তমানে দেশের একমাত্র ট্রাম ব্যবস্থা। কলকাতা ট্রামওয়েজ কোম্পানির অধীনে (বর্তমানে ডব্লিউবিটিসি-এর অধীনে) ₹২৪০ মিলিয়ন মার্কিন ডলার (মার্কিন ডলার ৩.৩ মিলিয়ন) এর ব্যয় করে বিদ্যমান ট্রামওয়ে ব্যবস্থাটির আধুনিকীকরণের প্রক্রিয়া চলছে।
লিওনেল ব্যারিমোর
লিওনেল ব্যারিমোর (; জন্ম: লিওনেল হার্বার্ট ব্লাইদ, ২৮ এপ্রিল ১৮৭৮ - ১৫ নভেম্বর ১৯৫৪) ছিলেন একজন মার্কিন অভিনেতা ও চলচ্চিত্র পরিচালক। তিনি মঞ্চ, পর্দা ও বেতারে অভিনয় করেছেন। তিনি "আ ফ্রি সোল" (১৯৩১) চলচ্চিত্রে তার কাজের জন্য শ্রেষ্ঠ অভিনেতার জন্য একাডেমি পুরস্কার অর্জন করেন। তিনি ফ্রাঙ্ক ক্যাপ্রার ১৯৪৬ সালের "ইট্‌স আ ওয়ান্ডারফুল লাইফ" চলচ্চিত্রে মিস্টার পটার ভূমিকায় খলচরিত্রে অভিনয়ের জন্য আধুনিক দর্শকদের কাছে পরিচিত।
তিনি তার কর্মজীবনের শেষ দুই দশক বার্ষিক বেতার অনুষ্ঠান "আ ক্রিসমাস ক্যারল"-এ এবেনেজার স্কুজ চরিত্রে কাজ করেন। তিনি ডক্টর কিলডের চলচ্চিত্র ধারাবাহিকের নয়টি চলচ্চিত্রে ডক্টর লিওনার্ড গিলেস্পি চরিত্রে, গিলেস্পিকে কেন্দ্র করে নির্মিত আরও ছয়টি চলচ্চিত্রে একই চরিত্রে অভিনয় করেন এবং বেতার ধারাবাহিক "দ্য স্টোরি অব ডক্টর কিলডের"-এ কণ্ঠ দেন। তিনি ব্যারিমোর পরিবারের একজন অন্যতম সদস্য।
ব্যারিমোর ১৯০৯ সালে বায়োগ্রাফ স্টুডিওজে যোগদান করেন এবং ১৯১১ সালে ডি ডব্লিউ গ্রিফিথ পরিচালিত চলচ্চিত্রে প্রধান চরিত্রে অভিনয় শুরু করেন। তিনি "দ্য ব্যাটল" (১৯১১), "দ্য নিউ ইয়র্ক হ্যাট" (১৯১২), "ফ্রেন্ডস" ও "থ্রি ফ্রেন্ডস" (১৯১৩) চলচ্চিত্রে অভিনয় করেন। ১৯১৫ সালে তিনি লিলিয়ান রাসেলের বিপরীতে "ওয়াইল্ডফায়ার" চলচ্চিত্রে অভিনয় করেন। তিনি বায়োগ্রাফের চলচ্চিত্রে লেখনী ও পরিচালনার দায়িত্বও পালন করেন। তার পরিচালিত শেষ নির্বাক চলচ্চিত্র হল "লাইফ্‌স হুয়ার্পুল" (১৯১৭), এতে তার বোন ইথেল ব্যারিমোর শ্রেষ্ঠাংশে অভিনয় করেছিলেন। তিনি গ্রিফিথের ষাটটির অধিক নির্বাক চলচ্চিত্রে কাজ করেন।
১৯২০ সালে ব্যারিমোর "দ্য কপারহেড" মঞ্চনাটকে তার অভিনয় করা চরিত্রে এর চলচ্চিত্ররূপে অভিনয় করেন। একই বছর তিনি "দ্য মাস্টার মাইন্ড" (১৯২০)-এ জিপসি ওব্রায়ানের সাথে অভিনয় করেন।
১৯২৪ সালে মেট্রো-গোল্ডউইন-মেয়ার প্রতিষ্ঠিত হওয়ার পূর্বে মেট্রো পিকচার্সে লুইস বি. মেয়ারের সাথে ব্যারিমোরের ভালো সম্পর্ক গড়ে ওঠে। তিনি মেট্রো পিকচার্সে কয়েকটি নির্বাক পূর্ণদৈর্ঘ্য চলচ্চিত্রে অভিনয় করেন, তন্মধ্যে কিছু সংরক্ষিত রয়েছে ও বাকিগুলো হারিয়ে গেছে। ১৯২৩ সালে ব্যারিমোর ও ফেনউইক "দি ইটার্নাল সিটি" চলচ্চিত্রের চিত্রায়নের জন্য ইতালির রোমে যান, পাশাপাশি তারা তাদের মধুচন্দ্রিমাও সম্পন্ন করেন। ১৯২৪ সালে তিনি গ্রিফিথের "আমেরিকা" চলচ্চিত্রে কাজ করেন। একই বছর তিনি ব্রিটিশ প্রযোজক-পরিচালক হার্বার্ট উইলকক্সের ইঙ্গ-জার্মান যৌথ প্রযোজনার "ডেকামেরোন নাইটস" চলচ্চিত্রে অভিনয় করতে জার্মানি যান। ছবিটি বার্লিনের বাইরে ইউএফএ’র বাবেলসবের্গ স্টুডিওজে চিত্রায়িত হয়।
সা’দত আলি আখন্দ সাহিত্য পুরস্কার
সা’দত আলি আখন্দ সাহিত্য পুরস্কার হল বাংলা একাডেমি প্রদত্ত একটি পুরস্কার। সমকালীন বাংলা সাহিত্যের সাহিত্যসেবীদের বিশিষ্ট অবদান ও তাঁদের সৃষ্টিশীল প্রতিভার স্বীকৃতিস্বরূপ এই পুরস্কারটি দেয়া হয়।
১৯৯০ সাল থেকে বাংলা একাডেমি এই পুরস্কারটি প্রদান করছে। সা’দত আলি আখন্দ-এর পরিজন প্রদত্ত অর্থ দিয়ে বাংলা একাডেমি প্রতি বছর এই পুরস্কারের কার্যক্রম পরিচালনা করে। পুরস্কারের অর্থ হিসেবে ৫০,০০০.০০ (পঞ্চাশ হাজার) টাকার চেক, সম্মাননাপত্র ও সম্মাননা স্মারক প্রদান করা হয়।
ভূত (উপমহাদেশীয় সংস্কৃতি)
ভূত () ভারতীয় উপমহাদেশের সংস্কৃতিতে এবং বিশেষভাবে হিন্দু সমাজের বিশ্বাসে একটি অতিপ্রাকৃত সৃষ্টি বা সত্তা, যা সাধারত একজন মৃত ব্যক্তির আত্মা বা প্রেতাত্মা। উপমহাদেশের জনসংস্কৃতি ও সাহিত্য এবং কিছু প্রাচীন পুঁথিতে ভূতের উপস্থিতি ব্যাপক। অঞ্চল ও সম্প্রদায় ভেদে ভূতের উদ্ভবের বিবিধ ব্যাখ্যা রয়েছে তবে সাধারণভাবে তাদেরকে অস্থির অতৃপ্ত হিসেবে ধরা হয়ে থাকে যার কারণ তাদের মুক্তির (স্বর্গ-নরক গমন অথবা পুনর্জন্ম কিংবা নির্বাণ বা অনস্তিত্বের) পথে কোন বাঁধা। এই বাঁধা হতে পারে অস্বাভাবিক, নির্ঘাত বা অকাল মৃত্যু, জীবনের কোন অমীমাংসিত বিষয় বা অসম্পূর্ণ কাজ কিংবা শেষকৃত্য করতে অবহেলা বা ব্যর্থতা।
ভারতবর্ষে ভূত বিশ্বাস প্রজন্মের পর প্রজন্ম মানুষের মনে গভিরভাবে বদ্ধমূল হয়ে আছে। ভূতের বিবিধ ধারণার মূলে রয়েছে হিন্দু পুরাকথার সুবিশাল ক্ষেত্র ও এর ধর্মীয় গ্রন্থাবলী, সাহিত্য ও লোককথা। ভারতে (ও উপমহাদেশে) অনেক অভিযুক্ত ভুতুড়ে স্থান রয়েছে যেমন, শশ্মান (কিংবা কবরস্থান), ভাঙ্গা দালানকোঠা, জমিদারবাড়ি বা রাজবাড়ি, দুর্গ, জঙ্গলের মাঝে বাংলাবাড়ি, চিতা দহনের ঘাট, ইত্যাদি। বাঙালী সংস্কৃতিতেও ভূত একটি গুরুত্বপূর্ণ স্থান অধিকার করে আছে। ভূত ও বিভিন্ন অতিপ্রাকৃত সত্তা গ্রামবাংলার হিন্দু-মুসলমান উভয় সম্প্রদায়ের মানুষের সামাজিক ও সাংস্কৃতিক বিশ্বাসের একটি অবিচ্ছেদ্য অংশ। রূপকথায় প্রায়ই ভূতের ধারণা ব্যবহার হয়ে থাকে এবং আধুনিককালের বাংলা সাহিত্য, চলচ্চিত্র, বেতার ও টেলিভিশন প্রোগ্রামে ভূতের উপস্থিতি যথেষ্ট পাওয়া যায়।
"ভূত" একটি সংস্কৃত শব্দ যার অর্থ "অতীত" বা "সত্তা" বুঝায় এবং এটির ইন্দো-ইউরোপীয় ভাষাগত মূলশব্দ ("*ভেউ" ও "*ভু-") খুব ব্যাপক হওয়াতে ভাষা পরিবারের সর্বত্রই এর সগোত্রীয় শব্দ পাওয়া যায়, যেমন আইরিশ ভা ("bha"), ইংরেজি "বি" (be), লাতভীয় "বুত" ও ফার্সি "বুদান"।
খন্ডকায়ন
কোনো প্রাণীর দেহ যদি অনুলম্ব অক্ষ বরাবর একই ধরনের খন্ডকের ক্রমিক পুনরাবৃত্তির(serial repetition) ফলে গঠিত হয় তখন এ অবস্থাকে খন্ডকায়ন বা metamerism বলে। এক্ষেত্রে দেহ গঠনকারী প্রত্যেক অংশ হচ্ছে এককটি খন্ডক(metamere)।খন্ডকায়ন বাহ্যিক বা অঅভ্যন্তরীণ হতে পারে (যেমন মানুষের কশেরুকা বা স্নায়ুগ্রন্থি) কিংবা একই প্রাণিতে বাহ্যিক ও অভ্যন্তরীণ উভয় ধরনের হতে পারে (যেমন -কেঁচোর খন্ডকায়ন) এক্ষেত্রে প্রথমোক্ত ধরনকে অপ্রকৃত-খন্ডকায়ন(pseudo-metamerism) এবং পরের ধরনকে প্রকৃত-খন্ডকায়ন (true-metamerism) বলে।
সাতমাথা
বগুড়া সদরে অবস্থিত স্থাপনা।
ওটিটিস মিডিয়া
কানের ভেতরে বা বাইরে যে কোন অংশে সংক্রমণজনিত প্রদাহকে ওটিটিস বলে। কানের মধ্যকর্ণ এ সংক্রমণজনিত প্রদাহকে বলা হয় ওটিটিস মিডিয়া বা মধ্যবর্তী কানের সংক্রমণ। স্থায়িত্বের ভিত্তিতে ওটিটিস মিডিয়া দুরকম হতে পারেঃ (১) স্বল্পস্থায়ী (acute otitis media) ও (২) দীর্ঘস্থায়ী(chronic otitis media)। এদুধরনের কর্ণপ্রদাহ যথাক্রমে তীব্র কর্ণপ্রদাহ ও তরল জমাট কর্ণপ্রদাহ ও বলে। 
ঠান্ডা লেগেছে এমন মানুষের কানে অবস্থিত ইউস্টেশিয়ান নালি সঠিকভাবে কাজ করতে পারে না, ফলে মধ্যকর্ণে তরল পদার্থ আটকা পড়ে যায়। ইউস্টেশিয়ান নালির মাধ্যমে মধ্যকর্ণ কন্ঠনালি ও নাকের সঙে যুক্ত থাকে এবং বায়ু ও তরল পদার্থকে মধ্যকর্ণে প্রবেশ ও ত্যাগে সাহায্যে করে।কিন্তু এ তরল যদি ইউস্টেশিয়ান নালির ভেতর আটকা পড়ে যায় এবং কোনোভাবে ব্যাকটেরিয়া বা ভাইরাস এ সংক্রমিত হলে মধ্যকর্ণ উত্তেজিত হয় ও পুঁজে ভরে যায়। তখন কানে প্রচন্ড ব্যথাযুক্ত অবস্থাকে অ্যাকিউট ওটিটিস মিডিয়া বলে। দুই থেকে চার সপ্তাহের মধ্যে এ যন্ত্রণাময় অবস্থা স্বাভাবিক হয়ে আসে।
কর্ণপ্রদাহের চিকিৎসা করা হোক বা নাহোক,দুই থেকে চার সপ্তাহের মধ্যে যদি সংক্রমণ না সরে তাহলে প্রদাহ দীর্ঘস্থায়ি হয়, এ অবস্থাকে ক্রোনিক ওটিটিস মিডিয়া বলে। এর ফলে কানের পর্দা স্থায়ীভাবে ক্ষতিগ্রস্ত হতে পারে এবং সংক্রমণ মধ্যকর্ণের আশেপাশে ছড়াতে পারে। মাঝেমধ্যে এ ধরনের কর্ণপ্রদাহ সেরে গেলেও তরল পদার্থ থেকে যায়। এবং এ কারণ এ কানের পর্দা সঠিকভাবে শব্দতরঙ পরিবহনে ব্যর্থ হয়। আরও কয়েক সপ্তাহ বা মাস পেরিয়ে গেলে মধ্যকানের তরল পদার্থ ঘন আঠার মত হয়ে যায়। তখন শ্রবণ এ আরও বেশি ব্যাঘাত ঘটে এবং এ অবস্থাকে তরল জমাট ওটিটিস মিডিয়া বলে। 
ক্রোনিক ওটিটিস মিডিয়ার আরেক ধরন আছে, তার নাম পুঁজ নির্গমন ক্রোনিক ওটিটিস মিডিয়া(chronic suppurative otitis media)। যে ক্রোনিক ওটিটিস মিডিয়ার কানের পর্দা ফুটো হয়ে যায় এবং কয়েক সপ্তাহ বা তারও বেশি সময় মধ্যকর্ণ এর ভেতর সক্রিয় ব্যাক্টেরিয়াল সংক্রমণ অব্যাহত থাকলে প্রচুর পরিমাণ পুজ কানের বাইরে গড়িয়ে পড়ে তখন এ অবস্থাকে "পুজ-নির্গমন-ক্রোনিক-ওটিটিস মিডিয়া " বলে।
ওটিটিস মিডিয়া হচ্ছে বিশেষ করে শিশুদের শ্বাসনালির উপরের অংশ এর সংক্রমণজনিত একটি অসুখ। বিভিন্ন ধরনের ওটিটিস মিডিয়া থাকলেও পরস্পরের মধ্যে পার্থক্য সামান্যই। ওটিটিস মিডিয়ার লক্ষণগুলো হলোঃ-
কান চুলকানো ও জোরে কান টানা; অতিরিক্ত কান্নাকাটি ;লোকজনকে ব্যতিব্যস্ত করে তোলা ; ঘুমএ ব্যাঘাত ;১০০.৪°F এর বেশি দেহতাপসহ জ্বর আসা;প্রচন্ডরকম এর মাথাব্যথা করা;ক্ষুধামান্দ্য, কাশি ও নাক দিয়ে পানি ঝরা ;কান ব্যথা ও কানে চাপ অনুভব করা ;কান ভোঁ ভোঁ করা বা গুন-গুন ধ্বনি শোনা ; বমি বা ডায়রিয়া;কানের পর্দাফেটে গেলে পিনা গড়িয়ে তরল পদার্থ নির্গমন; দেহের ভারসাম্য রক্ষায় সমস্যা;এবং শ্রবণ সমস্যা(শ্রবণশক্তি হ্রাস থেকে বধিরতা)
ওটিটিস মিডিয়া যেহেতু শিশুদের অসুখ হিসেবে পরিচিত তাই দেশের ভবিষ্যত বংশধরদের নিরোগ দেহ কামনায় উদগ্রীব থাকাটাই স্বাভাবিক। এ রোগে আক্রান্ত হলে ধুমপান এড়িয়ে চলতে হবে (নিজের ক্ষেত্রে) বা শিশুকে অন্যের ধুমপানের আওতামুক্ত রাখতে হবে ;বায়ুদূষণ থেকে দূরে থাকতে হবে ;নিজেকে ও শিশুকে অনাক্রম্য করে রাখতে হবে ;এক বছর বা তারও বেশি কাল পর্যন্ত মায়ের বুকের দুধ খাওয়াতে হবে ; বোতলে দুধ খাওয়াতে হলে শিশুকে উলম্ব অবস্থায় খাওয়াতে হবে ;কানের পাশে সেঁক দিতে হবে ; বিশেষজ্ঞ ডাক্তারের পরামর্শ এ ব্যথা ও জীবানুনাশক ওষুধ বা কানের ড্রপ ব্যবহার করতে হবে ; যারা ঘনঘন এ অসুখে ভুগে তাদের ক্ষেত্রে চিকিৎসকরা টিমপেনোস্টোমি টিউব (tympanostomy tube)নামে বিশেষ নালীর সাহায্যে বিশেষ চিকিৎসা করে থাকেন।
আস্তিকীয় সম্ভাবনার বর্ণালী
রিচার্ড ডকিন্স তার "দ্য গড ডিলিউশন" গ্রন্থে আস্তিকীয় সাম্ভাবনা বর্ণালী (spectrum of theistic probability) এর ধারণা দেন। এখানে তিনি কোন ব্যক্তির বিশ্বাসকে তার কাছে ঈশ্বরের অস্তিত্বের সম্ভাবনার উপর ভিত্তি করে শ্রেণীবিভক্ত করেন।
জে. জে. সি. স্মার্ট বলেন, নাস্তিক্যবাদ ও অজ্ঞেয়বাদ এর মধ্যকার পার্থক্যটা পরিষ্কার নয়, এবং অনেক ব্যক্তি যারা নিজেদেরকে অজ্ঞেয়বাদী বলে দাবি করেন, প্রকৃতপক্ষে তারা আসলে নাস্তিক্যবাদী। তিনি লেখেন, এই ভ্রান্ত সনাক্তকরণটি দাঁড়িয়ে আছে একরকম অযৌক্তিক দার্শনিক সন্দেহবাদের উপর ভিত্তি করে, যা আমাদেরকে এই জগৎ সম্পর্কে কোন জ্ঞানকে দাবি করতে অনুমোদন দেয় না। তিনি এর বদলে নিম্নোক্ত বিশ্লেষণকে প্রস্তাব করেন: ধরা যাক, একজন ব্যক্তি (তাকে 'ফিলো' নাম দেয়া যাক) নিজেকে আস্তিক্যবাদী, নাস্তিক্যবাদী নাকি অজ্ঞেয়বাদী দাবি করবেন তা নির্ণয় করতে হবে। আমি প্রস্তাব করব যে, যদি ফিলো ঈশ্বরের অস্তিত্বের বিভিন্ন প্রমাণের বিচার করে ঈশ্বরের অস্তিত্বের সম্ভাবনাকে ১ এর কাছাকাছি মনে করে তবে সে আস্তিক্যবাদী (সম্ভাবনা ১ অর্থ ১০০%, কোন ঘটনা ঘটবার সম্ভাবনা ০ থেকে ১ পর্যন্ত হতে পারে, যেখানে সম্ভাবনা ১ হবার অর্থ হচ্ছে ঘটনাটি অবশ্যই ঘটবে আর ০ হবার অর্থ ঘটনাটি কখনই ঘটবে না। সম্ভাবনা ১ থেকে ০ এর মধ্যে যেকোন বাস্তব বাস্তব সংখ্যা হতে পারে)। যদি ফাইলোর কাছে ঈশ্বরের অস্তিত্বের সম্ভাবনা ০ এর কাছাকাছি হয় তবে সে নাস্তিক্যবাদী হবে। আর যদি তার কাছে ঈশ্বরের অস্তিত্বের সম্ভাবনা ১ ও ০ এর মাঝামাঝি কোথাও থাকে তাহলে সে অজ্ঞেয়বাদী হবে। এই শ্রেণীবিভাগ নিয়ে কোন ধরাবাঁধা নিয়ম নেই, কারণ এর বাউন্ডারিগুলো অস্পষ্ট। ঠিক যেমন কোন কোন মধ্যবয়স্ক ব্যক্তি নিজের মাথাকে "টাক মাথা" বলবেন, নাকি "টাক মাথা নয়" বলবেন সেসম্পর্কে নিশ্চিত হতে পারেন না, তাকে আরও খুটিনাটি সহ নিজের চুলের অবস্থাকে ব্যাখ্যা করতে হয়।
"দ্য গড ডিলিউশন" গ্রন্থে রিচার্ড ডকিন্স বলেন, "ঈশ্বরের অস্তিত্ব অন্যান্য বৈজ্ঞানিক অনুকল্পের মতই একটি"। তিনি ঈশ্বরে বিশ্বাস এর অবস্থান নিয়ে দুটো চরমের দিকে (আস্তিক্যবাদ ও নাস্তিক্যবাদ) না গিয়ে এই দুই চরমের মাঝে একটি অনবরত বর্ণালি হিসেবে কল্পনা করেন যাকে ৭টি মাইলফলকের দ্বারা প্রকাশ করা যেতে পারে। তিনি এই বর্ণালীকে বলেন "সম্ভাবনার বর্ণালী" (Spectrum of probability) যেখানে ঈশ্বরের অস্তিত্বের সম্ভাবনার উপর ভিত্তি করে কোন ব্যক্তি এই বর্ণালীতে নিজেদের অবস্থানকে ঠিক করেন। ডকিন্স এই সাতটি মাইলফলকের জন্য আলাদা আলাদাভাবে সংজ্ঞাগত বর্ণনাও দান করেছেন। এই মাইলফলকগুলো হল:ডকিন্স বলেন, বেশিরভাগ আস্তিক মানুষ তাদের সন্দেহের বিরুদ্ধে গিয়ে ধর্মীয় বিশ্বাসকে শক্তভাবে আকড়ে থাকেন, এবং তাই নিজেদেরকে ১ নং অবস্থানেই ফেলেন। এদিকে বেশিরভাগ নাস্তিক নিজেদেরকে ৭ নং অবস্থানে ফেলেন না, কারণ প্রমাণের অভাবে নাস্তিক্যবাদের উদ্ভব হয় এবং প্রমাণের উপস্থিতি সবসময়ই চিন্তাশীল মানুষের চিন্তাকে পরিবর্তন করে ফেলতে পারে। বিল মার এর নেয়া এক সাক্ষাতকারে ডকিন্স নিজেকে ৬ নং অবস্থানে ফেলেন বলে স্বীকার করেছিলেন। তবে পরবর্তিতে এনথোনি কেনি এর নেয়া এক সাক্ষাতকারে ডকিন্স প্রস্তাব করেন "৬.৯" নং অবস্থানই বেশি শুদ্ধ হবে।
কাম্পো দে সিউদাদ লিনিয়াল
কাম্পো দে সিউদাদ লিনিয়াল () স্পেনের মাদ্রিদে অবস্থিত একটি বহুমুখী স্টেডিয়াম।এটি প্রাথমিকভাবে রিয়াল মাদ্রিদ ফুটবল ক্লাব ব্যবহার করতো। যা ১৯২৪ সালে এস্তাদিও চামার্তিন দ্বারা প্রতিস্থাপিত করা হয়। স্টেডিয়ামটির দর্শক ধারণক্ষমতা ছিলো ৮,০০০।
মযহারুল ইসলাম কবিতা পুরস্কার
মযহারুল ইসলাম কবিতা পুরস্কার বাংলা একাডেমি প্রদত্ত একটি পুরস্কার। প্রতিবছর এই পুরস্কার প্রদান করা হয়। বাংলাদেশের মেধাবী, খ্যাতিমান এবং প্রতিভাবান কবিদের অবদানের স্বীকৃতি প্রদান উদ্দেশ্যে এই পুরস্কার প্রদান করা হয়।
বাংলা একাডেমি ২০১০ সাল থেকে মযহারুল ইসলাম কবিতা পুরস্কার প্রদানের সিদ্ধান্ত গ্রহণ করে। লেখক, গবেষক ও কবি মযহারুল ইসলামের স্মৃতি রক্ষার উদ্দেশ্যে এই পুরস্কার চালু করা হয়। এই পুরস্কারের মূল্যমান ১,০০,০০০.০০ (এক লক্ষ) টাকা, সেই সাথে সম্মাননাপত্র ও সম্মাননা স্মারক প্রদান করা হয়।
লিনক্লন
লিনক্লন হ্যানরিক অলিভেইরা ড্যোস সান্তোস (জন্ম ৭ নভেম্বর ১৯৯৮), সাধারনভাবে লিনক্লন হিসেবে অধিক পরিচিত, হলেন একজন ব্রাজিলীয় পেশাদার ফুটবলার যিনি একজন অ্যাটাকিং মিডফিল্ডার হিসেবে ব্রাজিলীয় ফুটবল ক্লাব গ্রেমেইয়ো থেকে ধারে আরেক ক্লাব আমেরেইকা মাইনেরিও-এ খেলে থাকেন।
এভিচি
টিম বার্গলিং (সুইডিশ নাম:টিম বার্লিং) পেশাগতভাবে এভিচি নামে পরিচিতি, যিনি একজন সুইডিশ সংগীতশিল্পী, ডিজে, রিমিক্সার এবং রেকর্ড প্রযোজক ছিলেন।
১৬ বছর বয়সে বার্গলিং তার রিমিক্সগুলি ইলেকট্রনিক মিউজিক ফোরামে পোস্ট করতে শুরু করেন, যার ফলে তার প্রথম রেকর্ড চুক্তি ঘটে। ২০১১ সালে তিনি তার একক সংগীত "লেভেলস" এর মাধ্যমে জনপ্রিয়তা অর্জন করেন। তার প্রথম স্টুডিও অ্যালবাম, ট্রু (২০১৩), একাধিক শৈলী উপাদান সঙ্গে মিশ্রিত ইলেকট্রনিক সঙ্গীত এবং সাধারণত ইতিবাচক রিভিউ পেয়েছে। এটি পনেরোটি দেশে শীর্ষ দশে উঠেছিল এবং আন্তর্জাতিক ডান্স চার্টের শীর্ষে উঠেছিল; এর প্রধান একক সংগীত, "ওয়েক মি আপ", ইউরোপের বেশিরভাগ সঙ্গীত বাজারে শীর্ষে উঠেছে এবং যুক্তরাষ্ট্রে চতুর্থ স্থানে পৌঁছেছিল।
২০১৫ সালে,টিম তার দ্বিতীয় স্টুডিও অ্যালবাম,স্টোরিজ প্রকাশ করেছিলেন এবং২০১৭ সালে তিনি একটি ইপি,এভিচি (০১) প্রকাশ করেছিলেন।টিম ২০১২ সালে ডেভিডগেটারর সাথে "সানশাইন" এর জন্য গ্র্যামি পুরস্কারের জন্য মনোনীত করা হয়েছিল এবং২০১৩ সালে লেভেলস এর জন্য"।
শারীরিক সমস্যা এবং কিছু বছর ধরে মানসিকভাবে অবসাদগ্রস্ত হওয়ায় ২০১৬ সালে টিম সফর থেকে বিরত থাকা শুরু করেন। ২০১৮ সালের এপ্রিল মাসের ২০তারিখ এভিচি ওমানের মাস্কাটে আত্মহত্যা করেন। তাকে ৮ ই জানুয়ারি তার জন্মস্থান সুইডেনের স্টকহোমে সমাধিস্থ করা হয়।
ঈশা কোপিকার
ঈশা কোপিকার (জন্মঃ ১৯শে সেপ্টেম্বর ১৯৭৬) হচ্ছেন ভারতের একজন চলচ্চিত্র অভিনেত্রী। ঈশা হিন্দি, তামিল, তেলেগু, কন্নড় এবং মারাঠি ভাষার চলচ্চিত্রেও অভিনয় করেছেন। তার অভিনীত গুরুত্বপূর্ণ চলচ্চিত্রগুলো হলো "গার্লফ্রেন্ড" (২০০৪), "ডি" (২০০৬), "ডার্লিং" (২০০৭) এবং "শবরি" (২০১১)। তিনি বেশ কয়েকটি চলচ্চিত্রে সাপোর্টিং রোলে ছিলেন যেমনঃ "ফিযা" (২০০০), "কোম্পানি" (২০০২), "কাঁটে" (২০০২), "কেয়ামতঃ সিটি আন্ডার থ্রেট" (২০০৩), "তুঝে মেরি কসম" (২০০৩), "হাম তুম" (২০০৪), "কিয়া কুল হ্যায় হাম" (২০০৫), "ম্যানে পিয়ার কিঁউ কিয়া" (২০০৫), "৩৬ চায়না টাউন" (২০০৬) এবং "" (২০০৬)।
ঈশার জন্ম ১৯৭৬ সালে মুম্বাইয়ের মাহিম এলাকায় ম্যাঙ্গালোরীয় বংশের কোংকানি পরিবারে। তার একটি কনিষ্ঠ ভ্রাতা আছে। ঈশা মুম্বাইয়ের রামনারায়ণ রুইয়া কলেজ থেকে লাইফ সায়েন্স বিষয়ে স্নাতক সম্পন্ন করেছিলেন। এই কলেজে পড়াকালীন সময়ে ঈশা ফটোগ্রাফার গৌতম রাজধক্ষ্যের ফটোশুটে অংশ নিয়েছিলেন। তার ছবি পত্রিকা এবং ম্যাগাজিনে ছাপা হয়েছিলো, ফলশ্রুতিতে ঈশা টেলিভিশনের বিজ্ঞাপনে কাজ করার সুযোগ পেয়ে যান, তিনি ল'রিয়াল, রেক্সোনা, ক্যামেয়, টিপ্স এ্যান্ড টোজ এবং কোকা-কোলার বিজ্ঞাপনে অভিনয় করেন। ১৯৯৫ সালের মিস ইন্ডিয়া প্রতিযোগিতায় ঈশা অংশ নিয়ে মিস ট্যালেন্ট ক্রাউন জিতেছিলেন। বিজ্ঞাপনচিত্রে কাজ এবং মডেলিং এর জন্য তিনি চলচ্চিত্রে ডাক পেয়ে যান যদিও দক্ষিণ ভারতীয় চলচ্চিত্রে, তার জীবনের প্রথম চলচ্চিত্র ছিলো তেলেগু ভাষার।
মার্ক রনসন
মার্ক ড্যানিয়েল রনসন একজন ইংরেজ সংগীতশিল্পী, ডিজে, সংগীতলেখক এবং রেকর্ড প্রযোজক। তিনি ৫বার গ্র‍্যামি এওয়ার্ড পেয়েছেন।
রনসন লন্ডনে জন্মগ্রহণ করেন এবং নিউ ইয়র্কে তার সৎপিতা মিক জনস এর সাথে বড় হন, যা বাল্যকালেই তাকে সংগীতের প্রতি আগ্রহী করে তোলে।নিউ ইয়র্ক বিশ্ববিদ্যালয়ে অধ্যয়নকালে তিনি হিপ-হপ জগতে একজন জনপ্রিয় ডিজে হিসেবে পরিচিতি পান। তার প্রথম এলবাম " Here Comes the Fuzz" কোনো বড়সড় সাড়া ফেলতে সক্ষম হয়নি। 
২০১৪ সালে রনসন ব্রুনো মার্স সহ "Uptown Funk" রিলিজ করেন, যা ব্যাপক জনপ্রিয়তা পায়।
২০১৮ তে তিনি তার নিজস্ব রেকর্ড লেবেল জেলিজ রেকর্ড প্রতিষ্ঠা করেন।
ধলভূমগড় বিমানবন্দর
ধলভূমগড় বিমানবন্দর জামশেদপুরের গ্রীনফিল্ড বিমানবন্দর হিসাবে ঝাড়খন্ড রাজ্যের ধলভূমগড়ের একটি প্রস্তাবিত সরকারি বিমানবন্দর। ঝাড়খণ্ড সরকার এবং ভারতীয় বিমানবন্দর কর্তৃপক্ষ (এএআই) ২৪ জানুয়ারী ২০১৯ সালে বিমানবন্দরের নির্মাণের জন্য একটি সমঝোতা স্মারক (এমওইউ) স্বাক্ষর করেছে। সমঝোতা স্মারকের অধীনে এটিআর-৭২ বিমানের চালানোর জন্য উপযুক্ত বিমানবন্দর স্থাপনের জন্য একটি যৌথ উদ্যোগ সংস্থা স্থাপন করা হবে।
এটি জামশেদপুর থেকে ৬০ কিলোমিটার দূরে অবস্থিত দ্বিতীয় বিশ্বযুদ্ধে ব্যবহৃত একটি পরিত্যক্ত বিমানবন্দরে নির্মিত হবে। প্রকল্পটি ২০২০ সালের ডিসেম্বরের মধ্যে সম্পন্ন করা হবে।
পুরানো বিমানবন্দরটি ১৯৪২ সালের কাছাকাছি সময়ে নির্মিত হয়েছিল, এটি চারপাশের অন্যান্য বিমানবন্দরগুলির জন্য একটি আনুষঙ্গিক রানওয়ে হিসাবে নির্মিত হয়েছিল। এটি জাপানী সেনাদের অগ্রগতির জন্য এবং চীনের সাথে পরিবহন সংযোগগুলি জন্য সহযোগী বাহিনী দ্বারা ব্যবহৃত বিমানবন্দরগুলির মধ্যে একটি ছিল। জাপানী বাহিনী চীন সাগরে জাহাজ চলাচলের নিয়ন্ত্রণ নিয়েছিল যুদ্ধের সময়ে, তাই চীনে প্রয়োজনীয় জিনিসের সরবরাহের পথগুলি বন্ধ হয়েছিল এবং দুর্গম হিমালয়ের উপর দিয়ে ৫০০ কিলোমিটার দীর্ঘ আকাশ পথটি ব্যবহার করা হয়েছিল চিনের সঙ্গে যোগাযোগ রক্ষা করতে। যুদ্ধের পর বিমানবন্দরটি পরিত্যক্ত হয়।
২০১৭ সালের জুন মাসে এএআই'য়ের প্রযুক্তিগত দলটি জামশেদপুরের জন্য একটি বিমানবন্দরের নির্মাণের উপযুক্ত স্থানের খোঁজ করেন এবং চাকুলিয়া ও ধলভূমগড়ে তারা পরিদর্শনে যান। সমস্ত কারণ বিবেচনা করার পর, দলটি বিমানবন্দরের জন্য ধলভূমগড় স্থানটি বেছে নেয়। বিমানবন্দরে ৩ কিলোমিটার রানওয়ে ছিল। এএআই নতুন বিমানবন্দরের জন্য ৩০০ কোটি টাকা বিনিয়োগের পরিকল্পনা করেছে এবং প্রকল্পের জন্য ৩০০ একর জমি রাজ্য সরকারের থেকে প্রদান করা হয়েছে।
২০১৭ সালে প্রতিরক্ষা মন্ত্রণালয় দাবি করেছে যে বিমানবন্দর প্রকল্পের অন্তর্গত অর্ধেকেরও বেশি জমির দাবিদার তারা। তবে ২০১৮ সালের সেপ্টেম্বরে প্রতিরক্ষা মন্ত্রণালয় প্রস্তাবিত বিমানবন্দর নির্মাণের জন্য বেসামরিক বিমান পরিবহন মন্ত্রণালয়কে অনুমোদন দিয়েছে।
ঝাড়খন্ডের মুখ্যমন্ত্রী রঘুবর দাস ২৪ জানুয়ারী ২০১৯ সালে বিমানবন্দর প্রকল্পের ভূমি পূজা অনুষ্ঠানটি সম্পাদন করেন এবং একই দিনে এআইআই'য়ের সঙ্গে সমঝোতা স্মারক স্বাক্ষর করেন। স্মারক স্বাক্ষরের অধীনে একটি যৌথ উদ্যোগ সংস্থা বিমানবন্দর নির্মাণের জন্য স্থাপন করা হবে, যার মধ্যে এএআইয়ের ৫১ শতাংশ শেয়ার থাকবে এবং বাকি শেয়ার থাকবে রাজ্য সরকারের। স্মারকলিপি অনুযায়ী, এআইআই ১০০ কোটি টাকা বিনিয়োগ করবে বিমানবন্দরটি নির্মাণের জন্য এবং রাজ্য সরকার প্রকল্পে ২৪০ একর জমি সরবরাহ করবে। বিমানবন্দরটি প্রথম পর্যায়ে এটিআর ৭২ বিমান চালানোর জন্য ডিজাইন করা হবে। পরবর্তী পর্যায়ে বড় বিমানের চালানোর জন্য রানওয়ে দৈর্ঘ্য বৃদ্ধি করার জন্য অতিরিক্ত ৩০০ একর অধিগ্রহণ করা হবে।
আদল্ফ মেঞ্জু
আদল্ফ জঁ মেঞ্জু (১৮ ফেব্রুয়ারি ১৮৯০ - ২৯ অক্টোবর ১৯৬৩) ছিলেন একজন মার্কিন অভিনেতা। তিনি নির্বাক ও সবাক উভয় ধরনের চলচ্চিত্রে অভিনয় করেছেন। তিনি "দ্য ফ্রন্ট পেজ" (১৯৩১) চলচ্চিত্রে ওয়াল্টার বার্নস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রগুলো হল চার্লি চ্যাপলিনের "আ ওম্যান অব প্যারিস" (১৯২৩), যাতে তিনি শ্রেষ্ঠাংশে অভিনয় করেন; রুদল্ফ ভালেন্তিনোর সাথে "দ্য শেখ" (১৯২১); আর্নস্ট লুবিচের "দ্য ম্যারিজ সার্কেল" (১৯২৪); মারলেনে ডিট্রিশ ও গ্যারি কুপারের সাথে "মরক্কো" (১৯৩০); জ্যানেট গেনর ও ফ্রেড্রিক মার্চের সাথে "আ স্টার ইজ বর্ন" (১৯৩৭); এবং কার্ক ডগলাসের সাথে স্ট্যানলি কুবরিকের "পাথস অব গ্লোরি" (১৯৫৭)।
মেঞ্জু ১৮৯০ সালের ১৮ই ফেব্রুয়ারি পেন্সিলভেনিয়ার পিট্‌সবার্গ শহরে জন্মগ্রহণ করেন। তার পিতা আলবের মেঞ্জু (১৮৫৮-১৯১৭) ছিলেন ফরাসি এবং তার মাতা নোরা জয়েস (১৮৬৯-১৯৫৩) ছিলেন আইরিশ, যিনি গ্যালওয়েতে জন্মগ্রহণ করেছিলেন। তার ভাই অঁরি আর্তুর মেঞ্জু (১৮৯১-১৯৫৬) তার এক বছরের ছোট। তিনি রোমান ক্যাথলিক ধর্মাবলম্বী হিসেবে বেড়ে ওঠেন এবং কালভার মিলিটারি একাডেমিতে পড়াশোনা করেন। পরবর্তী কালে তিনি কর্নেল বিশ্ববিদ্যালয় থেকে প্রকৌশল বিষয়ে ডিগ্রি অর্জন করেন। এই সময়ে তিনি ভডেভিল মঞ্চের প্রতি আকৃষ্ট হন এবং অভিনয় শুরু করেন। ১৯১৬ সালে দ্য ব্লু এনভেলপ মিস্ট্রি দিয়ে তার চলচ্চিত্রে অভিষেক হয়। প্রথম বিশ্বযুদ্ধের সময় তিনি মার্কিন যুক্তরাষ্ট্রের সেনাবাহিনীর অ্যাম্বুলেন্সের ক্যাপ্টেন হিসেবে দায়িত্ব পালন করেন। বিদেশ যাওয়ার পূর্বে তিনি এই কাজের জন্য পেন্সিলভেনিয়ায় প্রশিক্ষণ গ্রহণ করেন।
যুদ্ধ থেকে ফিরে এসে ১৯২১ সালে তিনি রুদল্ফ ভালেন্তিনোর সাথে "দ্য শেখ" এবং "দ্য থ্রি মাস্কেটিয়ার্স" চলচ্চিত্রে অভিনয় করে তারকা খ্যাতি অর্জন করেন। ১৯২৩ সালে চার্লি চ্যাপলিনের "আ ওম্যান অব প্যারিস" চলচ্চিত্রে শ্রেষ্ঠাংশে অভিনয় করে তিনি সেরা পোশাক পরিধানকারী হিসেবে তার ভাবমূর্তি প্রতিষ্ঠিত করেন। তিনি নয়বার মার্কিন যুক্তরাষ্ট্রে সেরা পোশাক পরিধানকারীর স্বীকৃতি লাভ করেন। পরের বছর তিনি আর্নস্ট লুবিচের "দ্য ম্যারিজ সার্কেল" (১৯২৪) ছবিতে অভিনয় করেন।
১৯৩০-এর দশকে তিনি "দ্য ফ্রন্ট পেজ" (১৯৩১) চলচ্চিত্রে ওয়াল্টার বার্নস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি মারলেনে ডিট্রিশ ও গ্যারি কুপারের সাথে "মরক্কো" (১৯৩০); জ্যানেট গেনর ও ফ্রেড্রিক মার্চের সাথে "আ স্টার ইজ বর্ন" (১৯৩৭); এবং কার্ক ডগলাসের সাথে স্ট্যানলি কুবরিকের "পাথস অব গ্লোরি" (১৯৫৭) অভিনয় করেন।
মেঞ্জু ১৯২০ সালে ক্যাথরিন কন টিনস্লিকে বিয়ে করেন, যা ১৯২৭ সালে বিবাহ বিচ্ছেদের মধ্যে সমাপ্ত হয়। ১৯২৮ সালে তিনি ক্যাথরিন কারভারকে বিয়ে করেন এবং ১৯৩৪ সালে তাদের বিবাহ বিচ্ছেদ হয়। ১৯৩৪ সালে তিনি ভেরে টিয়াসডেলকে বিয়ে করেন। ১৯৬৩ সালে তার মৃত্যু পর্যন্ত এই দাম্পত্য সম্পর্ক ঠিকে ছিল। তারা একটি পুত্র সন্তান দত্তক নেন।
মেঞ্জু ১৯৬৩ সালের ২৯শে অক্টোবর ক্যালিফোর্নিয়ার বেভারলি হিলসে মৃত্যুবরণ করেন। তাকে হলিউড ফরেভার সমাধিতে সমাহিত করা হয়।
নাছিমুল আলম চৌধুরী
নাছিমুল আলম চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। নাছিমুল আলম চৌধুরী কুমিল্লা-৮ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
নাছিমুল আলম চৌধুরীর জন্ম কুমিল্লা জেলায়।
নাছিমুল আলম চৌধুরী রাজনীতিতে সক্রিয় ছিলেন এবং তিনি একাধিক বার সংসদ সদস্য নির্বাচিত হয়েছেন।
কালাত জেলা (বেলুচিস্তান)
কালাত জেলা অথবা কালাট নামেও ডাকা হয়ে থাকে (; ) পাকিস্তানের বেলুচিস্তান প্রদেশে অবস্থিত একটি অন্যতম জেলা। এটি ২৬টি প্রদেশের মধ্যে একটি এবং (২৫৫৬ বর্গ মাইল) এলাকা জুড়ে গঠিত হয়েছে। ২০০৫ সালের আদমশুমারীর হিসাব অনুযায়ী জেলাটিতে জনসংখ্যার ছিল প্রায় ৪০০,০০০ জনেরও বেশি সংখ্যক। জেলাটি কালাত শহর থেকে পরিচালিত হয়ে থাকে।
জেলাটি প্রশাসনিকভাবে নিম্নোক্ত ২টি তহসিলে বিভক্ত হয়ে গঠিত হয়েছে:
অ্যালান রে
অ্যালান ফিটজরয় রে (; জন্ম: ৩০ সেপ্টেম্বর, ১৯২২ - মৃত্যু: ২৭ ফেব্রুয়ারি, ২০০৫) জ্যামাইকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন অ্যালান রে। দলে তিনি মূলতঃ বামহাতি ব্যাটসম্যান হিসেবে খেলতেন।
সমগ্র খেলোয়াড়ী জীবনে ১৫ টেস্টে অংশগ্রহণের সুযোগ লাভ করেছিলেন তিনি। ১০ নভেম্বর, ১৯৪৮ তারিখে টেস্ট ক্রিকেটে অভিষেক ঘটে তাঁর। দলে তিনি মূখ্যতঃ ব্যাটিংয়ের দিকেই মনোনিবেশ ঘটাতেন।
পাঁচ বছরব্যাপী খেলোয়াড়ী জীবনে সহস্রাধিক রান তুলতে পেরেছিলেন। তন্মধ্যে, চারটি সেঞ্চুরিরও সন্ধান পেয়েছেন অ্যালান রে। ৪৬.১৮ গড়ে টেস্ট রান তুলেছেন। অন্যদিকে প্রথম-শ্রেণীর ক্রিকেটে ৩৯.৬৫ গড়ে রান তুলে বিস্ময়করভাবে পিছিয়ে রয়েছেন। ১৭টি সেঞ্চুরি সহযোগে এ রান তুলেছেন। ব্যক্তিগত সর্বোচ্চ ১৭৯ রান সংগ্রহ করেছেন তিনি।
ক্রিকেট খেলা থেকে অবসর গ্রহণের পর ওয়েস্ট ইন্ডিজ ক্রিকেট বোর্ডের সভাপতির দায়িত্ব পালন করেছেন অ্যালান রে। তাঁর পিতা আর্নেস্ট রে ১৯২৮ সালে ওয়েস্ট ইন্ডিজ দলের সদস্যরূপে ইংল্যান্ড গমন করেছিলেন। তবে কোন টেস্টেই অংশগ্রহণের সুযোগ পাননি আর্নেস্ট রে।
জুন, ১৯৮৮ সালে বার্বাডোস ক্রিকেট বাকলের সাথে $৪ ডলার সমমূল্যের ডাকটিকেটে অ্যালান রে’র প্রতিচিত্র তুলে ধরা হয়। ২৭ ফেব্রুয়ারি, ২০০৫ তারিখে অ্যালান রে’র দেহাবসান ঘটে।
সুইডিশ হাউস মাফিয়া
সুইডিশ হাউস মাফিয়া একটি সুইডিশ হাউস মিউজিকের সুপারগ্রুপ যা অ্যাক্সওয়েল, স্টিভ এঞ্জেলো এবং সেবাস্তিয়ান ইনগ্রোসোকে নিয়ে গঠিত। দলটি আনুষ্ঠানিকভাবে ২০০৮ সালে প্রতিষ্ঠিত হয়েছিল এবং ডিজে ম্যাগ শীর্ষ ১০০ ডিজে পোল ২০১১ এ দশে স্থান লাভ করেছিল এবং তাদেরকে "মূলধারার প্রগ্রেসিভ হাউস সঙ্গীতগুলির মুখ" বলা হয়েছিল। ২০১২ সালে তারা স্থান পেয়েছিল ডিজে ম্যাগ শীর্ষ ১০০ পোলের ১২তম হয়। ২৪ জুন, ২০১২ তারিখে এই গ্রুপ ঘোষণা করেছিল যে তারা বিভক্ত হবে। তাদের চূড়ান্ত পারফরমেন্স ২৪ শে মার্চ, ২০১৩ তারিখে আল্ট্রা মিয়ামিতে ছিল। পরবর্তী পাঁচ বছরে অ্যাঞ্জেলো এককভাবে কাজ করেছিল, এক্সএওয়েল এবং ইনগ্রোসো দুজনে একসাথে কাজ করছিলেন। ২৫ শে মার্চ, ২০১৮-এ, দলটি ২০১৮ সালে মিয়ামির আল্ট্রা মিউজিক ফেস্টিভালের ২০ তম বার্ষিকী উপলক্ষে একটি বিস্ময়কর সেটের মাধ্যমে পুনরায় মিলিত হয়।
বেদে
বেদে (বাদিয়া বা বাইদ্যা) বাংলাদেশের একটি যাযাবর জনগোষ্ঠী।
জে উল্ফ
পেশাগতভাবে জে উল্ফ নামে পরিচিত সজিব সাহা নিউইয়র্ক ভিত্তিক ইলেকট্রনিক সঙ্গীত প্রযোজক।তিনি তার একক, "Indian Summer", "Like Its Over",এবং "Starlight" এর জন্য সুপরিচিত। তিনি বর্তমানে মম + পপ মিউজিক এর সাথে সাথে চুক্তিবদ্ধ আছেন।
তিনি ১৯৯১ এর নভেম্বরের ১ তারিখ বাংলাদেশে জন্মগ্রহণ করেন। সেই বছরই তার পরিবার যুক্তরাষ্ট্রে চলে আসেন।
২০১১ সালে , তিনি ইলেকট্রনিক মিউজিক প্রযোজনা করা শুরু করলেন। কয়েক বছরের মধ্যেই তার ম্যাশ-আপস আর বুটলেগসমুহ জনপ্রিয়তা পেতে শুরু করল এবং তিনি ইন্টারনেট সংগীত কমিউনিটির মধ্যে বেড়ে উঠতে থাকলেন।
২০১৪ সালের ফেব্রুয়ারিতে, তিনি জে উল্ফ নামে প্রযোজনার জন্য মনস্থির করলেন। কয়েক মাসের মধ্যেই ডার্টি সাউথ, এলেসো এবং ওডসেজা এর গানের অফিসিয়াল রিমিক্স করে তিনি খ্যাতি অর্জন করলেন। ২০১৪ এর শেষের দিকে স্ক্রিলেক্স "Ease My Mind" নামক গানের জে এর করা বুটলেগকে অফিসিয়াল রিমিক্সের রুপ দেন।
২০১৫ তে জে উল্ফ তার প্রথম একক সংগীত "Indian Summer" রিলিজ করেন, যা ব্যবসায়িক সাফল্যের মুখ দেখে।
এরই অংশ হিসেবে ২০১৬ এর মে তে জে উল্ফ "Drive" নামে আরও একটি একক সংগীত প্রকাশ করেন।
২০১৭ এর এপ্রিলে মি. গাব্রিয়েলকে ফিচার করে তার একক সংগীত "Starlight" প্রকাশ করেন,যা তিনি কোচেলা ভ্যালি মিউজিক ২০১৭ ও আর্ট ফেস্টিভাল এ প্রথম প্লে করেন।
২০১৮ এর ১০ই আগস্টে চেলসি জাদের গলায় "Lost" নামে আরও একটি সংগীত প্রকাশ করেন।
২০১৯ এর জানুয়ারির ১৪ তারিখ তিনি তার ডেভিউ এলবাম "The Cure to Loneliness" ঘোষণা করেন, যা ২০১৯ এর এপ্রিলের ৫ তারিখ প্রকাশ পাবে।
সৈয়দ মোহাম্মদ শাহেদ
সৈয়দ মোহাম্মদ শাহেদ হলেন একজন বাংলাদেশি ভাষাবিদ, শিক্ষক, লেখক এবং বাংলা একাডেমির সাবেক মহাপরিচালক। প্রবন্ধ ও গবেষনায় বিশেষ অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।
শাহেদ ‘বাংলা ভাষা ও সাহিত্য’ ঢাকা বিশ্ববিদ্যালয় থেকে স্নাতক, স্নাতকোত্তর ও পিএইচডি ডিগ্রি অর্জন করে ১৯৮৮ সালে একই বিশ্ববিদ্যালয়ের বাংলা বিভাগে শিক্ষক হিসেবে যোগদানের মাধ্যমে কর্মজীবন শুরু করেন। ২০০৭ সালের ১৩ মে থেকে ২০০৯ সালের ১২ মে পর্যন্ত তিনি বাংলা একাডেমির মহাপরিচালক হিসেবে দায়িত্ব পালন করেন।
ডেভিড নিভন
জেমস ডেভিড গ্রাহাম নিভন (; ১ মার্চ ১৯১০ – ২৯ জুলাই ১৯৮৩) ছিলেন একজন ইংরেজ অভিনেতা ও লেখক। তিনি "আ ম্যাটার অব লাইফ অ্যান্ড ডেথ" ছবিতে স্কোয়াড্রন লিডার পিটার কার্টার, "অ্যারাউন্ড দ্য ওয়ার্ল্ড ইন এইটি ডেজ" ছবিতে ফিলিয়াস ফগ এবং "দ্য পিঙ্ক প্যান্থার" ছবিতে স্যার চার্লস লাইটন চরিত্রে অভিনয়ের জন্য প্রসিদ্ধ। তিনি "সেপারেট টেবলস্‌" (১৯৫৮) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন।
লন্ডনে জন্মগ্রহণকারী নিভন হিদারডাউন প্রিপারটরি স্কুল ও স্টুয়ে পড়াশোনা করেন। পরে তিনি স্যান্ডহার্স্টের রয়্যাল মিলিটারি কলেজে সুযোগ পান। স্যান্ডহার্স্টে পড়াশোনার পর তিনি ব্রিটিশ সেনাবাহিনীতে যোগ দেন এবং হাইল্যান্ড লাইট পদাতিক সৈন্যদলের সেকেন্ড লেফটেন্যান্ট পর্যন্ত কমিশন লাভ করেন। অভিনয়ে আগ্রহ জন্মানোর পর তিনি সেনাবাহিনী ত্যাগ করেন এবং হলিউডে চলে যান ও সেখানে কয়েকটি চলচ্চিত্রে ছোট চরিত্রে অভিনয় করেন। তিনি শুরুতে ব্রিটিশ চলচ্চিত্র "দেয়ার গোজ দ্য ব্রাইড" (১৯৩২)-এ অতিরিক্ত শিল্পী হিসেবে কাজ করেন। সেখান থেকে তিনি একজন প্রতিনিধি জোগাড় করেন এবং ১৯৩৩ থেকে ১৯৩৫ সালে কয়েকটি চলচ্চিত্রে ছোট চরিত্রে অভিনয় করেন, তন্মধ্যে রয়েছে মেট্রো-গোল্ডউইন-মেয়ারের "মিউটিনি অন দ্য বাউন্টি" (১৯৩৫)। ছবিটি তাকে পরিচিতি পাইয়ে দেয় এবং তিনি স্যামুয়েল গোল্ডউইনের নজরে আসেন। দ্বিতীয় বিশ্বযুদ্ধ ছড়িয়ে পড়লে তিনি ব্রিটেনে ফিরে আসেন এবং পুনরায় সেনাবাহিনীতে যোগ দেন ও লেফটেন্যান্ট হিসেবে কমিশন লাভ করেন। ১৯৪২ সালে তিনি সুপারমেরিন স্পিটফায়ার যোদ্ধাদের নিয়ে নির্মিত চলচ্চিত্র "দ্য ফার্স্ট অব দ্য ফিউ"-এ অভিনয় করেন।
নিভন ১৯৪৫ সালে ব্রিটিশ চলচ্চিত্র তারকাদের জনপ্রিয়তা জরিপে দ্বিতীয় জনপ্রিয় তারকার স্বীকৃতি পান। তিনি এ সময়ে "আ ম্যাটার অব লাইফ অ্যান্ড ডেথ" (১৯৪৬), ক্যারি গ্র্যান্টের সাথে "দ্য বিশপ্‌স ওয়াইফ" (১৯৪৭), এবং "এনচেন্টমেন্ট" চলচ্চিত্রে অভিনয় করেন, সবকয়টি চলচ্চিত্র সমাদৃত হয়। নিভন পরবর্তী কালে "দি ইলুসিভ পিম্পার্নাল" (১৯৫০), "দ্য টোস্ট অব নিউ অরলিন্স" (১৯৫০), "হ্যাপি গো লাভলি" (১৯৫১), ও "ক্যারিংটন ভি.সি." (১৯৫৫) ছবিতে অভিনয় করেন। তিনি মাইকেল টডের "অ্যারাউন্ড দ্য ওয়ার্ল্ড ইন এইটি ডেজ" ছবিতে ফিলিয়াস ফগ এবং দ্য পিঙ্ক প্যান্থার ছবিতে স্যার চার্লস লাইটন চরিত্রে অভিনয় করেন। অভিনয়ের পাশাপাশিত তিনি লেখালেখিও করেন এবং ব্যবসায়িক সফলতা অর্জন করেন।
জেমস ডেভিড গ্রাহাম নিভন ১৯১০ সালের ১লা মার্চ লন্ডনের বেলগ্রেভ মেনশন্সে জন্মগ্রহণ করেন। তার পিতা এডওয়ার্ড গ্রাহাম নিভন (১৮৭৮-১৯১৫) এবং মাতা হেনরিয়েটা জুলিয়া ডেগাচার। তার জন্ম ১লা মার্চ হওয়ায় এই দিনে পালিত সেন্ট ডেভিডস দিবসের নামানুসারে তার নাম রাখা হয় ডেভিড। নিভন প্রায়ই দাবী করতেন যে তিনি ১৯০৯ সালে স্কটিশ কাউন্টি অ্যাঙ্গাসের কিরিয়েমিরে জন্মগ্রহণ করেছেন, কিন্তু তার জন্ম সনদে তা ভুল প্রমাণ করে।
নিভনের মাতা হেনরিয়েটা ফরাসি ও ওয়েলসীয় বংশোদ্ভূত। তিনি ওয়েলসে জন্মগ্রহণ করেছিলেন। তার পিতা উইলিয়াম ডেগাচার (১৮৪১-১৮৭৯) একজন সেনা কর্মকর্তা ছিলেন, তিনি লেফটেন্যান্ট জেনারেল জেমস ওয়েবারের কন্যা জুলিয়া ক্যারোলিন স্মিথকে বিয়ে করেন। নিভনের মাতামহ উইলিয়াম জুলু যুদ্ধের সময় আইস্যান্ডলোয়ানার যুদ্ধে (১৮৭৯) নিহত হন।
নিভনের পিতা উইলিয়াম নিভন স্কটিশ বংশোদ্ভূত। তার পিতামহ ডেভিড গ্রাহাম নিভন (১৮১১-১৮৮৪) পার্থশায়ারের সেন্ট মার্টিন্‌স গ্রামে বসবাস করতেন। উইলিয়াম প্রথম বিশ্বযুদ্ধে বার্কশায়ার ইয়োম্যানরিতে দায়িত্ব পালন করেন এবং ১৯১৫ সালের ২১শে আগস্ট গালিপলি অভিযান কালে নিহত হন। তাকে তুরস্কের গ্রিন হিল সমাধির বিশেষ স্মারক বিভাগের প্লট এফ. ১০ অংশে সমাহিত করা হয়।
শেইমাস
স্তেফেন ফারেলি (; জন্মঃ ২৮ জানুয়ারি ১৯৭৮) একজন ইরিশ পেশাদার কুস্তিগীর, অভিনেতা। তিনি ডাব্লিউডাব্লিউই-এর সাথে চুক্তিবদ্ধ, যেখানে তিনি শেইমাস নামে পরিচিত। শেইমাস সাবেক ডাব্লিউডাব্লিউই ইউনাইটেড স্টেটস চ্যাম্পিয়ন এবং ডাব্লিউডাব্লিউই চ্যাম্পিয়ন।
রিচার্ড ড্রাইফাস
রিচার্ড স্টিভেন ড্রাইফাস (; জন্ম: ২৯ অক্টোবর ১৯৪৭) হলেন একজন মার্কিন অভিনেতা। তিনি ১৯৭০-এর দশক থেকে ১৯৯০-এর দশকে জনপ্রিয়তা অর্জন করেন। তিনি "দ্য গুডবাই গার্ল" (১৯৭৮) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন এবং "মিস্টার হল্যান্ড্‌স ওপাস" (১৯৯৫) চলচ্চিত্রে অভিনয় করে অপর একটি একাডেমি পুরস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য একটি গোল্ডেন গ্লোব পুরস্কার ও একটি বাফটা পুরস্কার এবং টেলিভিশনে কাজের জন্য ২০০২ সালে দুটি বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
ড্রাইফাস অভিনীত উল্লেখযোগ্য চলচ্চিত্রসমূহ হল "আমেরিকান গ্রাফিটি" (১৯৭৩), "জস" (১৯৭৫), "ক্লোজ এনকাউন্টারস অব দ্য থার্ড কাইন্ড" (১৯৭৭), "স্ট্যান্ড বাই মি" (১৯৮৬), "ডাউন অ্যান্ড আউট ইন বেভারলি হিলস" (১৯৮৬), "স্টেকআউট" (১৯৮৭), "অলওয়েজ" (১৯৮৯), এবং "হোয়াট অ্যাবাউট বব?" (১৯৯১)। টেলিভিশনে তার উল্লেখযোগ্য কাজগুলো হল "দ্য ডে রেগন ওয়াজ শট" (২০০১), "দি এডুকেশন অব ম্যাক্স বিকফোর্ড" (২০০১-০২) এবং "উইডস" (২০১০)।
গোলাম মোস্তফা (শহীদ বুদ্ধিজীবী)
অধ্যাপক গোলাম মোস্তফা বাংলাদেশের স্বাধীনতা যুদ্ধের একজন শহীদ বুদ্ধিজীবী। ১৯৭১ সালে পাক হানাদার বাহিনী তাকে ধরে নিয়ে নির্মমভাবে হত্যা করে।
গোলাম মোস্তফা ঠাকুরগাঁও জেলার পীরগঞ্জ উপজেলার রঘুুুনাথপুর গ্রামে জন্মগ্রহন করেন। তিনি মহান মুক্তিযুদ্ধের সময় পীরগঞ্জ সরকারি কলেজের ভারপ্রাপ্ত অধ্যক্ষ ছিলেন এবং মুক্তি সংগ্রাম কমিটির নেতা ছিলেন। ১৯৭১ সালের ১৭ এপ্রিল পাক হানাদার বাহিনী তাকে বেয়োনেট চার্জে জর্জরিত করলে তিনি শাহাদাৎবরণ করেন। পরবর্তীতে স্মৃতি রক্ষার্থে তার ছবি সম্বলিত জাতীয় ডাকটিকিট প্রকাশ করা হয়। তার স্বরণে পীরগঞ্জ থেকে বোচাগঞ্জ উপজেলা অভিমুখী সড়কটি "শহীদ বুদ্ধিজীবী অধ্যাপক গোলাম মোস্তফা" নামে নামকরণ হয়। তার স্ত্রী বেগম আনোয়ারা মোস্তফা ছিলেন পীরগঞ্জ উপজেলা একাত্তরের ঘাতক দালাল নির্মূল কমিটির সাবেক আহ্বায়ক। ছোট ভাই মোঃ গোলাম হোসেন পীরগঞ্জ পৌরসভার সাবেক মেয়র ছিলেন। তার তিন সন্তানই স্বীয় কার্যে প্রতিষ্ঠিত। ঠাকুরগাঁও সাংবাদিক ফোরাম সন্মাননা সহ অসংখ্য সন্মাননায় ভূষিত হয়েছেন তিনি।
খারান জেলা
খারান জেলা (উর্দু এবং ) পাকিস্তানের বেলুচিস্তান প্রদেশের একটি জেলা।
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১০ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।